

**F e l h í v á s**

Mint minden esztendőben ezidáig, eljött a toportyány férgek ritkításának ideje. Ezért kéretik, hogy az **Úr 2025-dik évének harmadik havában, annak is 22-dik napján, szombaton a reggel 10-dik órájában** valamennyi törvénytisztelő polgár, marhahajcsár, ranger, fej- és más vadász gyűljön össze **Jászfelsőszentgyörgyön** a már ismert lövölde mezején(Jászfelsőszentgyörgy, Fő út 63-65)**,** hogy megfékezzük az elszaporodott toportyány férgeket, azoknak írmagját se hagyjuk.

Öt pályán indítunk hajtóvadászatot, így bizonyítjuk farkasvadász tehetségünket. Kellő számú (3 fő) jelentkező esetén 3 pályán WILD BUNCH számban is írtjuk az elszaporodott toportyán férgeket!

Nevezés: 09.30 órakor

Részvételi díj: 5.000 jó magyar forint, vagy 13,- kemény euro.

Kategóriák: kellő számú induló esetén Cowboy, Wrangler, 49-er, Senior és Lady, továbbá mind az 5 pályán lehetőséget biztosítunk elöltöltős fegyverekkel (1 puskával, 1 revolverrel és sörétes puskával) történő meglövésre.

Valamennyi CAS versenyszámban engedélyezett az eltöltős revolverek használta.

Díjazás: érmék és díszlevelek.

Kéretik a részvételi szándékot az alábbi organizátornak jelezni:

Bencze Márton (beniton@beniton.hu)